'ธนารักษ์'ไม้แข็งสางบุกรุกที่ราชฯ
ธนารักษ์แจ้งความดำเนินคดีอาญากับแกนนำชุมชนริมคลองลาดพร้าวและคลองบางซื่อ หลังไม่ให้ความร่วมมือ
7 ต.ค. 2560

ธนารักษ์แจ้งความดำเนินคดีอาญากับแกนนำชุมชนริมคลองลาดพร้าวและคลองบางซื่อ หลังไม่ให้ความร่วมมือนายพชร อนันตศิลป์ อธิบดีกรมธนารักษ์ เปิดเผยว่า รัฐบาลมีนโยบายแก้ไขปัญหารุกล้ำคลอง ที่ผ่านมากรมได้พยายามเจรจาผ่อนปรนกับกลุ่มชาวบ้านที่มีการบุกรุกมานานพอสมควร แต่ปรากฏว่ายังมีกลุ่มผู้บุกรุกบางราย นิ่งเฉยไม่ยินยอมปฏิบัติ อีกทั้งยังทำการยุยงส่งเสริมให้คัดค้าน จนทำให้การ แก้ไขปัญหาเรื่องนี้ยืดเยื้อมานาน จึงจำเป็นต้องใช้มาตรการทางด้านกฎหมายเข้ามาดำเนินการกับแกนนำผู้บุกรุกบางรายที่ไม่ให้ความร่วมมือ โดยร้องทุกข์กล่าวโทษและดำเนินคดีตามกฎหมายแล้วทั้งนี้ ที่ผ่านมาปัญหาประชาชนบุกรุกอยู่อาศัยและปลูกสร้างสิ่งก่อสร้างบริเวณคลองและชานคลองมีมากกว่า 50 ชุมชน 6,868 ครัวเรือน โดยมี 9 ชุมชน 1,002 ครัวเรือน ได้โยกย้ายไปจัดหาที่ดินแห่งใหม่ คงเหลือที่บุกรุกฯ 41 ชุมชน 5,866 ครัวเรือน ขณะนี้กรมได้จัดให้เช่าไปแล้ว 28 ชุมชน 3,554 ครัวเรือน และมีชุมชนที่ต้องจัดให้เช่าเพิ่มเติม 13 ชุมชน 2,312 ครัวเรือน โดยจะดำเนินการในปีงบประมาณ 2561 เพื่อปรับปรุงที่อยู่อาศัยของชุมชนริมคลองที่ได้รับผลกระทบจากโครงการ ให้มีที่อยู่อาศัยที่มีความมั่นคงยั่งยืนและมีสิ่งแวดล้อมทางกายภาพและสังคมที่ดีมากยิ่งขึ้น